ताराहॉल, नवबहार में बनाए जाएंगे ओवरहेड फुट ब्रिज
ताराहॉलऔर नवबहार चौक पर ओवरहेड फुट ब्रिज बनाए जाएंगे। सरकार की मंजूरी के बाद लोक निर्माण विभाग फुट ब्रिज के ड्राइंग और एस्टीमेट तैयार करने में जुट गया है। विभाग जल्द ड्राइंग और एस्टीमेट तैयार करके चीफ ऑफिस भेजेगा, ताकि इनके निर्माण का कार्य जल्दी आरंभ किया जा सके।
स्टूडेंट्सको होगी सुविधा
दोनोंजगह ब्रिज निर्माण से स्कूली बच्चों को सुविधा होगी। कान्वेंट स्कूल ताराहाॅल और नवबहार स्थित चैल्सी स्कूल सड़क से सटे हैं। ऐसे में अभिभावकों को अपने बच्चों की हरदम चिंता रहती है। हाईवे पर वाहनों की लगातार आवाजाही के कारण बच्चों को सड़क क्राॅस करने में काफी मुश्किलें पेश आती हैं।
हालांकि, नवबहार और ताराहॉल में सुबह स्कूल शुरू होने और शाम को छुट्टी के समय ट्रैफिक नियंत्रित करने के लिए ट्रैफिक पुलिस तैनात रहती है, बावजूद इसके बच्चों के वाहनों की चपेट में आने की संभावना रहती है। परिजनों का हाथ छोड़कर नन्हें मुन्ने बच्चे सड़क पर कब निकल आए, इसका कुछ पता नहीं रहता। ऐसे में ओवरहेड फुट ब्रिज ही एकमात्र ऐसी सुविधा है, जिसके माध्यम से बच्चे सड़क को क्राॅस करके सुरक्षित तरीके से इधर से उधर पहुंच सकते हैं।
ताराहॉल और नवबहार स्थित चैल्सी स्कूल में तीन हजार से अधिक बच्चे शिक्षा ग्रहण करते हैं। ताराहॉल स्कूल लक्कड़ बाजार सड़क से सटा है, इसके अलावा चैल्सी स्कूल नवबहार में हाईवे के साथ लगा है। सड़क किनारे होने के कारण अभिभावकों की ओर से बच्चों की सुविधा के लिए नवबहार चौक और ताराहॉल में ओवरहेड फुट ब्रिज के निर्माण की मांग लंबे समय से कर रहे थे। इसी मांग को गंभीरता से लेकर लोक निर्माण विभाग ने फुट ब्रिज के निर्माण को सरकार को प्रपोजल भेजा था। सरकार की मंजूरी के बाद अब विभाग अन्य औपचारिकताएं पूरी करने में जुटा है।
लोक निर्माण विभाग के एक्सईएन आयूब चौधरी ने बताया कि ओवर हेड फुट ब्रिज के निर्माण के लिए औपचारिकताएं पूरी की जा रही हैं। जल्द इन औपचारिकताओं को पूरा किया जाएगा, ताकि इसका निर्माण कार्य सही समय पर शुरू किया जा सके। इससे स्कूली बच्चों के साथ साथ लोगों को भी सड़क क्रॉस करने में सुविधा होगी।
संजौली में भी 1.30 करोड़ से जल्द
बनेगा ओवरहेड ब्रिज
लोकनिर्माण विभाग ओवरहेड फुट ब्रिज का निर्माण संजौली में भी कर रहा है। यह फुट ब्रिज लगभग 1.30 करोड़ रुपए से बनाया जाएगा। फुट ब्रिज संजौली कॉलेज के समीप बनेगा और बाइपास को जोड़ेगा। इसके चलते पैदल चलने वाले लोगों समेत कॉलेज के छात्रों को बाइपास तक आने-जाने में सुविधा होगी। अभी कॉलेज के छात्रों को कॉलेज आने के लिए काफी रास्ता तय करना पड़ता है। लोक निर्माण विभाग के एक्सईएन आयूब चौधरी ने बताया कि फुट ब्रिज के निर्माण को लेकर सभी औपचारिकताएं पूरी कर ली गई हैं और जल्द ही इसका काम शुरू किया जाएगा। उन्होंने बताया कि ब्रिज जल्द बने, इसके लिए विभाग काम टाइम बाउंड करेगा ताकि लोगों को जल्द से जल्द ओवरहेड ब्रिज की सुविधा मुहैया हो सके।
सीएमने रखी थी आधारशिला
संजौलीमें ओवरहेड फुट ब्रिज की नींव मुख्यमंत्री वीरभद्र सिंह ने बीते वर्ष रखी थी। मुख्यमंत्री ने ब्रिज का कार्य जल्द शुरू करने के निर्देश दिए थे, लेकिन जमीन एक्वायर अन्य औपचारिकताएं पूरी करने में समय लगने से इसका काम सीएम के निर्देशों के मुताबिक जल्द शुरू नहीं हो पाया। अब लोक निर्माण विभाग ने जमीन एक्वायर करने समेत अन्य औपचारिकताएं पूरी कर ली है। इससे अब इसके निर्माण की राह में कोई अड़चन नहीं रह गई है। यहां ओवर हेड फुट ब्रिज के निर्माण की मांग लंबे समय से की जा रही है। इसका निर्माण होने से केवल छात्र-छात्राओं को सुविधा होगी, बल्कि आईजीएमसी आने के लिए भी समय की बचत होगी। यहां पर गाड़ियों की आवाजाही अधिक रहती है इससे विशेषकर बुजुर्गों को सड़क क्रॉस करने में दिक्कत आती है। अब इस ब्रिज के बन जाने से यह समस्या दूर होगी।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva kas_Deva hin_Deva hin_Deva hin_Deva